ועדת החינוך, התרבות והספורט, כנסת 17, פרוטוקול מספר 106, 2006-12-19 11:00

מיכאל מלכיאור: הסעיף של התרבות החרדית שהיה כפול ממה שהוא היום לאן הולך?

שמואל הלפרט: לשיעורי תורה, להרצאות בכל התחומים לגברים, נשים ונוער, סמינריונים, שיעורי תורה.

שמואל הלפרט: סך הכל הגובה של התקציב הזה הוא 15 שקלים לשעה.

שמואל הלפרט: פתאום התחילו לבקש השתתפות עצמית של 40%.

שמואל הלפרט: עכשיו, למרות הקיצוץ החד של 50% מתברר שבגלל שלא רצו לשחרר כספים עד סוף השנה, יותר ממחצית יחזרו לאוצר.

שמואל הלפרט: 26,000,000 שקלים מהתקציב הזה יחזרו לאוצר, בגלל שהיתה מדיניות להקשות על כל אלה שמעבירים את השיעורים.

שמואל הלפרט: בשנה הבאה יגידו לא ניצלתם את התקציב.

מיכאל מלכיאור: האם מישהו יכול להתייחס לזה?

גאלב מג'אדלה: שמואל הלפרט אמר שיש ירידה.

גאלב מג'אדלה: האם מספרם של החרדים עלה או ירד?

מיכאל מלכיאור: מספרם עלה, אבל התקציב שלהם ירד.

מיכה יינון: הנושא שדיבר עליו חה"כ הלפרט הוא לא במסגרת תקציב התרבות.

מיכה יינון: הדבר שהוא במסגרת תקציב מנהל התרבות, זה מכוני מחקר תורניים.

מיכה יינון: יש 52 כאלה מכוני מחקר ברמה לאומית, המתוקצבים על ידנו ב-8,000,000-10,000,000 שקלים לשנה.

מיכה יינון: יש מוסד שנקרא, גנזך קידוש השם, שעוסק בחקר השואה.

מיכה יינון: זה מרכז גדול שמקבל מאיתנו 1,000,000 שקלים.

מיכאל מלכיאור: אתה אומר, שבמינהל התרבות לא היתה ירידה בתקציבים, למרות שעיקר התקציבים לא נמצאים שם אלא במשרד החינוך.

מיכה יינון: אנחנו גם תומכים בספרות תורנית בסדר גודל של 1,000,000-2,000,000 שקלים מדי שנה.

מיכה יינון: אנחנו עוסקים בקניית הספרים האלה ומסירתם לספריות תורניות ברחבי הארץ.

מיכה יינון: זה מה שנעשה באמצעותנו ומשיק למגזר החרדי.

שמואל הלפרט: גם בתקציב הזה, הוציאו את המכונים הקטנים מהרשימות.

מיכה יינון: נכון.

שמואל הלפרט: עשרות מכונים הוצאו, למרות שהם עשו עבודת קודש, עבודה חשובה מאוד.

מיכאל מלכיאור: השאלה, מי כותב את הקריטריונים?

מיכה יינון: משרד המשפטים.

מיכאל מלכיאור: עם כל הכבוד למשרד המשפטים, הוא לא יכול לקבוע את הקריטריונים של חלוקת תקציב.

מיכאל מלכיאור: זאת כבר שאלה פוליטית.

מיכאל מלכיאור: זאת לא שאלה משפטית.

שמואל הלפרט: החליטו לתת רק להכי גדולים בארץ.

שמואל הלפרט: כל היותר קטנים לא מקבלים אגורה כבר 4-5 שנים.

שמואל הלפרט: יומיום ניתנים אלפי שיעורי תורה ושיעורים במחשבת ישראל.

שמואל הלפרט: היום הכל קורס.

מיכאל מלכיאור: אנחנו נקבל גם על זה החלטה.

טלב אלסאנע: אני רוצה להשלים את הדברים שהתחילה חה"כ נאדיה ח'ילו.

טלב אלסאנע: אני גם מצטרף לדברים שאמר חה"כ גבאי.

טלב אלסאנע: יש תחושה שהתקציב מוקצה לקבוצה מסוימת מוגדרת, ואין ניסיון לצאת מאותו מעגל שהתחלתם אותו בהתחלה.

טלב אלסאנע: אין קריטריונים ברורים ואין שקיפות בחלוקה.

טלב אלסאנע: אף אחד לא יודע על סמך מה מתבצעת החלוקה.

טלב אלסאנע: אם אנחנו לוקחים בחשבון ש-18% מהאוכלוסייה מקבלים פחות מ-3% מהתקציב, זה כשלעצמו בלתי סביר לחלוטין.

טלב אלסאנע: יש חוסר פרופורציה.

טלב אלסאנע: למה זה ניתן כך, ואיך זה מתקבל על הדעת?

טלב אלסאנע: אפילו בג"צ יתערב בזה, כי הוא יראה שההקצאה היא לא שוויונית.

טלב אלסאנע: אני חושב שהגיע הזמן לתת עדיפות לנגב והגליל.

טלב אלסאנע: יש סיבות מוצדקות וסבירות.

טלב אלסאנע: זה הזמן הנכון.

טלב אלסאנע: במסגרת התקיב צריך לתת עדיפות ולהקצות תוספת תקציב.

טלב אלסאנע: במסגרת החלוקה הפנימית, יש להתייחס גם לאוכלוסייה הערבית בנגב.

טלב אלסאנע: אם אנחנו לוקחים בחשבון שהמגזר הערבי בכלל מקופח, אז אלה היותר מקופחים הם אלה השייכים לאוכלוסייה הערבית בנגב.

נאדיה חילו: הם לא מקבלים אף שקל.

נאדיה חילו: התרבות לא מגיעה בכלל לנגב.

טלב אלסאנע: זה ממש אפס.

טלב אלסאנע: האוכלוסייה הדרוזית שהיא אולי 50% מהאוכלוסייה הבדואית מקבלת לפחות 1,800,000 שקלים.

טלב אלסאנע: האוכלוסייה הבדואית לא מקבלת שום דבר.

טלב אלסאנע: יש מוסדות שצריך לתמוך בהם.

טלב אלסאנע: צריך גם ליזום פרויקטים בקרב האוכלוסייה הערבית בנגב.

טלב אלסאנע: היתה לי שיחה מצוינת עם המנכ"ל.

טלב אלסאנע: חברי הוועדה צריכים לתת גיבוי למגמה הזאת.

טלב אלסאנע: אין לי שום בעיה שתהיה פעילות משותפת.

טלב אלסאנע: יש פרויקט משותף, כמו ג'ו אלון, שמשרת גם את הבדואים וגם את היהודים.

טלב אלסאנע: גם בתאטרון באר שבע אפשר לקיים פרוייקטים משותפים.

טלב אלסאנע: כאשר הפרויקטים משותפים, זה גם יכול להוות התחלה להקמת פרוייקטים ייחודיים לאוכלוסייה הערבית בנגב בעתיד.

רונית תירוש: תקציב התרבות הוא תקציב בעייתי מאוד.

רונית תירוש: זה תקציב חסר, ולכן, חה"כ טלב אלסאנע ונאדיה ח'ילו, קשה מאוד להרע מצבם של אחרים בשביל להיטיב מצבם של אחרים.

נאדיה חילו: צריך לעשות איזונים.

נאדיה חילו: את תסכימי שרק 3.5% הם יקבלו?

רונית תירוש: אני לא מסכימה.

רונית תירוש: אני באה לעזור, אבל אני רוצה לשקף לכם את המצב.

רונית תירוש: אני לא מאמינה שיהיה שינוי בתקציב הרע הזה.

רונית תירוש: לכן, אנחנו צריכים לעשות כל מאמץ להוסיף על התקציב הזה, ואז להתנות שהתוספת תעשה את התיקונים הנדרשים ותגרום לשינוי העיוותים.

רונית תירוש: התקציב הזה הוא תקציב רע, כי אין בו גם גידול טבעי.

רונית תירוש: כאשר נוספים מוסדות, הם בעצם אוכלים מאותה עוגה מקוצצת וקטנה.

רונית תירוש: היום התקציב עומד על 0.15% מסך תקציב המדינה.

רונית תירוש: אנחנו שואפים בחקיקות שונות להגיע ל-0.5%.

רונית תירוש: זה מאוד בעייתי.

רונית תירוש: אני לא רואה שהאוצר נענה לזה.

רונית תירוש: אנחנו צריכים לעשות עבודה סיזיפית משנה לשנה בדיוני תקציב, כדי להעלות עוד ועוד את התקציב.

רונית תירוש: אני רוצה לייצג את המוסדות שלא הגיעו לכאן היום.

רונית תירוש: בשנת 2006 הושת תקציב נוסף על מוסדות התרבות, במועד שהוא כמעט בלתי אפשרי לכל מה שקשור לתרבות.

רונית תירוש: הפקת הצגת תאטרון או קונצרט מחייבת הכנס של חודשים רבים קודם לכן.

רונית תירוש: גם לזה יש עלויות, ואז אומרים מקצצים לכם.

רונית תירוש: הם עומדים בפני שוקת שבורה, ואי אפשר להוציא את ההפקה החדשה שהשקיעו בה כסף, ואין התחדשות ואין תפוקה תרבותית.

רונית תירוש: לכן, תקציב התרבות מחייב תקציב רב שנתי, מגובה ומוגן מ פני קיצוצים עתידיים.

רונית תירוש: אני חושבת שאפשר לעשות את זה במסגרת דיוני ועדת כספים, אם יהיו.

מיכאל מלכיאור: לא יהיו.

נאדיה חילו: לא יהיו, כי זה רב שנתי.

רונית תירוש: אז מה עושים?

נאדיה חילו: אני ביקשתי דיון ודחו את זה.

מיכאל מלכיאור: אבל אין.

רונית תירוש: אז מה לעשות?

מיכאל מלכיאור: אנחנו יכולים בתור חברי כנסת של ועדת התרבות, להציע הסתייגות לתקציב.

רונית תירוש: אז אני מציעה שנעשה את זה.

מיכאל מלכיאור: אנחנו יכולים גם לנהל דיונים עם האוצר.

מיכאל מלכיאור: או שנעשה את זה פה בוועדה או שנעשה את זה מחוץ לוועדה.

מיכאל מלכיאור: נדבר בינינו ונכין תיקון.

מיכאל מלכיאור: אני חושב, שאם התיקון יהיה סביר, יש סבירות שזה יתקבל.

מיכאל מלכיאור: נשב עם שר האוצר.

נאדיה חילו: לפחות מיליארד.

מיכאל מלכיאור: אנחנו לא נקבל מיליארד.

מיכאל מלכיאור: כל התקציב הוא 430,000,000 שקלים.

30063: בוא נסכים שתוך 3 שנים נגיע למספר הזה.

רונית תירוש: אני מציעה, שנה שנה.

מיכאל מלכיאור: אנחנו מדברים על דבר שצריך לקרות תוך שבוע.

רונית תירוש: מיכה, מאוד חשוב שתשמרו על הנושא של סל תרבות, כי זאת התרבות העממית.

מיכה יינון: זה לא אצלנו.

רונית תירוש: אני לא יודעת מה קרה אחרי הפיצולים.

רונית תירוש: אני רוצה להתייחס למועצה לשימור האתרים.

רונית תירוש: בזמנו היה פרויקט יפה של שימור 50 אתרים, ואני מבינה שזה נעצר.

רונית תירוש: אני מציעה, לעשות כל מאמץ להשלים את זה, גם אם נדרשת במסגרת ההסתייגויות להוסיף ספציפית תקציב צבוע לנושא הזה, כמו גם למגזר הלא יהודי.

מיכאל מלכיאור: מאחר ואת חדשה בכנסת, אני רוצה להגיד לך שבדרך כל ההסתייגויות נופלות.

מיכאל מלכיאור: מה שלא מסוכם לפני כן אם האוצר, בדרך כלל לא מצליח.

מיכאל מלכיאור: אני מציע, שנדבר על זה אחרי הישיבה.

מיכאל מלכיאור: נעשה את זה במשותף, כי זה ייתן לזה יותר תוקף.

מיכאל מלכיאור: אנחנו נשמע את המועצה לשימור האתרים.

יוסי פלדמן: אנחנו לא במקרה כאן.

יוסי פלדמן: הנושא של שימור אתרים נולד בוועדה הזאת.

יוסי פלדמן: ב-84 הוועדה החליטה שלא נעשה מעשה במדינת ישראל לשימור אתרים, והיא החליטה לפנות להקים את המועצה לשימור אתרים.

יוסי פלדמן: אני רוצה לגעת רק בכמה דברים.

יוסי פלדמן: בנושא שימור האתרים, הצלחנו להכניס מודעות ציבורית.

יוסי פלדמן: יש היום ציבור גדול של אנשים, שמבינים ששימור אתרים זה חלק מתרבות של עם ומורשת.

יוסי פלדמן: לצערי, בצד הפרקטי כמעט ולא הצלחנו לעשות הרבה.

יוסי פלדמן: חברת הכנסת אורית אמרה שיש החלטת ממשלה, שאין לה שום משמעות בשטח.

מיכאל מלכיאור: אתם בחברה טובה בנושא הזה.

יוסי פלדמן: אם לא ייעשה מעשה, שחייב לשנות את מה שקורה במדינה, זה לא טוב.

יוסי פלדמן: תל חי הופסק באמצע, למרות ששני ראשי ממשלה הכריזו על זה.

יוסי פלדמן: היכל העצמאות בתל אביב, מקום בו הכריזו על הקמת המדינה, גם כן.

מיכאל מלכיאור: אנחנו מטפלים בזה בנפרד.

מיכאל מלכיאור: יש לנו חוק.

יוסי פלדמן: אבל בינתיים לא נעשה דבר.

יוסי פלדמן: אם לא תהיה התעוררות מיוחדת לנושא של שימור אתרים, מצבנו לא יהיה טוב.

יוסי פלדמן: אני אשמח, אם יהיה דיון נפרד בצורה יותר מעמיקה.

יוסי פלדמן: אנחנו בפני מצב לא טוב, וחייבים לשנות אותו מיד.

ברוריה בקר: אני מסכימה שהמצב של התרבות הערבית הוא בכי רע מבחינתנו, גם מבחינת מוסדות התרבות וגם מבחינת הרמה ומבחינת הצורך להזרים לשם תקציבים.

ברוריה בקר: אנחנו לא מעבירים כספים למוסדות, אבל אנחנו מטפחים תרבות לתלמידים.

ברוריה בקר: כדי לעודד את התרבות ואת הצריכה, אחוז הסבסוד לתלמיד במגזר הערבי, הוא כפול מזה של התלמיד במגזר היהודי.

ברוריה בקר: האוכלוסייה הבדואית מקבל 50%.

ברוריה בקר: האוכלוסייה הערבית כולה מקבל 40% סבסוד.

ברוריה בקר: כלל האוכלוסייה היהודית מקבלת 20%.

נאדיה חילו: כמה מצטרפים?

ברוריה בקר: זה תלוי בהם.

נאדיה חילו: כמה באחוזים?

נאדיה חילו: לי יש אינפורמציה שאחוז מאוד קטן מצטרף.

נאדיה חילו: אני הייתי אחראית על סל התרבות ביפו ואני יודעת כמה הצטרפו.

ברוריה בקר: למשל, כל העיר נצרת נמצאת בסל.

ברוריה בקר: תל שבע בדרום, נמצאת בסל.

מיכאל מלכיאור: היה לנו דיון על הנושא של הסל, וקיבלנו את הנתונים בצורה מסודרת.

גאלב מג'אדלה: טוב שאין למשרד הזה שר, כדי שלא יגידו שאני הולך להגן על השר.

מיכה יינון: יש שר, יולי.

גאלב מג'אדלה: זה בהשאלה.

גאלב מג'אדלה: המשרד הזה היה שייך למשרד החינוך, התרבות והספורט.

גאלב מג'אדלה: הזעקה הזאת היתה צריכה להיות לפני 3 שנים.

גאלב מג'אדלה: אני בטוח שגברתי לא ניסתה להטעות את הוועדה.

גאלב מג'אדלה: אני לא נכנס לסוגיות ולפעילויות, אני מתייחס לשורה התחתונה, 3.5% מהתקציב.

ברוריה בקר: זה מתקציב אחר.

מיכאל מלכיאור: זה דבר אחר לגמרי.

גאלב מג'אדלה: מי שמקשיב לנו בבית, לא מבין את הדברים האלה.

גאלב מג'אדלה: תקציב זה מדיניות.

גאלב מג'אדלה: מדיניות הממשלה הזאת, שאנחנו חלק ממנה, היא עם הפנים לחלשים, לשכבות החלשות.

גאלב מג'אדלה: את התקציב הזה צריך להגביר לערבים ולחרדים, לאלה שעוד לא התחילו לעשות תרבות.

גאלב מג'אדלה: לאלה שיש להם, או שתיקחו מהם או שתוסיפו לתקציב.

גאלב מג'אדלה: אדוני היו"ר, זה צריך להיות הסיכום שלנו ועל זה אנחנו צריכים להיאבק.

רונית תירוש: בהיותי מנכ"לית לא יכולתי לחוקק.

רונית תירוש: עכשיו הגשתי הצעת חוק, להגיע ל-0.5%.

גאלב מג'אדלה: בהיותך מנכ"לית היתה לך שרה.

רונית תירוש: בהיותי מנכ"לית דאגנו שסל תרבות יתוקצב אחרת.

גאלב מג'אדלה: היתה לך שרה שהורידה בכל שנה את התקציב לערבים.

רונית תירוש: זה ממש לא נכון.

גאלב מג'אדלה: היה 17,000,000 שקלים והיום זה 16,000,000 שקלים.

רונית תירוש: כי היו קיצוצי פלט.

גאלב מג'אדלה: מקצצים איפה שיש שמנת.

רונית תירוש: חבל.

רונית תירוש: השרה עשתה עם דו"ח שושני טוב.

רונית תירוש: זה לא שאני באה להגן עליה בכל דבר, אבל בעניין הזה כן.

גאלב מג'אדלה: עם כל הכבוד לשרה, יו"ר הוועדה הפסיק להיות סגנה כאשר הוא ידע שהוא לא יכול לעשות שום דבר.

רונית תירוש: פעם ראשונה אני שומעת על זה.

גאלב מג'אדלה: אל תגני על השרה.

גאלב מג'אדלה: לשרה הזאת לא מגיעה שום הגנה.

גאלב מג'אדלה: לא מקצצים מאלה שאין להם, אלא מאלה שיש להם.

מיכאל מלכיאור: רונית, השרה הצביעה בעד הקיצוץ.

רונית תירוש: גם יולי תמיר מצביעה היום בעד הקיצוץ.

מיכאל מלכיאור: אבל את לא חוסכת ביקורת שיש לך גם מיולי תמיר.

רונית תירוש: אני סיימתי את טיעוני.

מיכאל מלכיאור: אני רוצה לסכם את הישיבה.

מיכאל מלכיאור: בנושא של התרבות הערבית, אני בהחלט חושב שצריך לעשות מאמץ יתר בלי לקצץ בשאר תחומי התרבות.

רונית תירוש: אי אפשר לעשות את זה.

מיכאל מלכיאור: זאת אומרת, שחייב להיות גידול.

נאדיה חילו: ואם לא יהיה גידול.

רונית תירוש: אי אפשר.

גאלב מג'אדלה: מה זה אי אפשר?

גאלב מג'אדלה: זה לא מעשה שמים.

גאלב מג'אדלה: זה אנחנו קובעים כאן.

גאלב מג'אדלה: זה לא כתוב בתורה.

נאדיה חילו: אני שמעתי שכמה חברי כנסת שרוצים לפנות לבג"צ, ואני יזמתי את הדיון לפני כן.

רונית תירוש: תלכו לבג"צ.

נאדיה חילו: זה לא יעמוד בבג"צ.

רונית תירוש: אני אגיד לך מה הבג"צ אמר על מקרה דומה: "לא מריעים מצבו של האחד על חשבון תעדוף של האחר".

רונית תירוש: אני אמרתי, בואו נעשה מהלך של הוועדה.

רונית תירוש: אנחנו רוצים אותו דבר.

רונית תירוש: אני רוצה להיות ריאלית.

מיכאל מלכיאור: זאת גם ההחלטה.

מיכאל מלכיאור: אין לנו ויכוח.

30063: אני מציע שתהיה פה ישיבה תוך 10 ימים, שחברי הכנסת ימסרו דוח לגבי איך הם מוסיפים 50,000,000 שקלים לתקציב התרבות.

גאלב מג'אדלה: חברי הכנסת לא עובדים אצלך.

גאלב מג'אדלה: אנחנו נגייס 50,000,000 שקלים כדי שתיתן את זה להבימה או לאופרה.

מיכאל מלכיאור: יש לחברי כנסת פריבילגיות בוועדות הכנסת שאין גם לאורחים הכי חשובים.

מיכאל מלכיאור: אנחנו דורשים תוספת תקציב לפריפריות, עם דגש מיוחד למגזר הערבי, הלא יהודי.

30063: תגיד כמה.

מיכאל מלכיאור: כל אחד יעשה את תפקידו.

מיכאל מלכיאור: אנחנו ננהל את הדיון בינינו על הגודל.

מיכאל מלכיאור: אחר כך ננהל דיון עם האוצר.

מיכאל מלכיאור: בתכנון לטווח ארוך צריך להיות שינוי סדרי עדיפות בצורה רצינית.

מיכאל מלכיאור: אם רוצים לשנות, חייבים להראות ביטוי לשינוי הזה בתקציב התרבות לפריפריות, במיוחד למגזר הערבי.

מיכאל מלכיאור: זה חייב לבוא לידי ביטוי.

מיכאל מלכיאור: אנחנו נדבר בינינו אחרי הישיבה, איך אנחנו נשיג את המטרה הזאת בפועל.

מיכאל מלכיאור: הקיצוץ בתקציב של התרבות החרדית, הוא קיצוץ שלא מתקבל על הדעת.

מיכאל מלכיאור: הוא מחסל אפשרות של פיתוח מערכות חיוניות לתרבותם של הציבור החרדי.

מיכאל מלכיאור: אני לא עושה השוואה, אבל זה לא מקובל וועדת החינוך לא יכולה לתת את הסכמתה לקיצוץ כל כך בלתי מידתי.

מיכאל מלכיאור: אני בטוח שיש כוחות שעכשיו עובדים להוסיף על זה.

מיכאל מלכיאור: אנחנו בהחלט נתרום גם את כוחה של ועדת החינוך.

שמואל הלפרט: לא מדובר רק על קיצוץ.

שמואל הלפרט: יש מגמה של חיסול.

מיכאל מלכיאור: לגבי המועצה לשימור אתרים - נעשה דיון מעמיק ונפרד בוועדה.

מיכאל מלכיאור: לגבי הנושא של הסופרים - אתם חוזרים אלינו תוך חודש ימים לגבי איך פתרתם את הבעיה בשיתוף עם האנשים האחראים לנושא באוצר.

משה מיטלמן: מה עם השנה הזאת?

משה מיטלמן: חודש ימים זה אומר שאתם מוותרים על השנה הזאת.

מיכאל מלכיאור: אנחנו לא מוותרים.

מיכאל מלכיאור: אני לא יודע מה המורכבות המשפטית של העניין.

מיכאל מלכיאור: אנחנו לא יכולים לעשות שום דבר, חוץ מלבקש מהמשרד שזה יקרה כבר בשנה הזאת, כדי שהחשב לא יגיד שהלך התקציב.

מיכאל מלכיאור: תודה רבה, הישיבה נעולה.